open-index/open-wikipedia-markdown huggingface dataset:
Italian Grand Prix 2004

**Italian Grand Prix 2004** oli Formula 1 -sarjan osakilpailu, joka ajettiin 12. syyskuuta 2004 Monzan radalla Italiassa. Kilpailun voitti Ferrarilla ajanut Rubens Barrichello, jolle voitto oli kauden ensimmäinen. Ferrari otti kilpailussa kaksoisvoiton Michael Schumacherin kakkostilalla.

## Tulokset

## Muuta

*Paalupaikka: Rubens Barrichello – 1.20,089
*Nopein kierros: Rubens Barrichello – 1.21,046 (kierroksella 41)
*Ferrarin historian 180:s voitto.
*Jarno Trullin viimeinen kilpailu Renaultilla.
*Giorgio Pantanon viimeinen kilpailu.

## Lähteet

## Aiheesta muualla
Erwin Stresemann

**Erwin Stresemann** (22. marraskuuta 1889 Dresden – 20. marraskuuta 1972 Berliini) oli saksalainen eläintieteilijä.

Erwin Stresemann oli apteekkari Richard Stresemannin ja tämän vaimon Marien poika. Hän opiskeli vuodesta 1908 alkaen luonnontieteitä, erityisesti eläintiedettä, Jenassa, Freiburgissa ja Münchenissä. Hänet promovoitiin filosofian tohtoriksi 1920 Münchenin yliopistossa.

1921 hän sai assistentin viran Berliinin eläinmuseossa ja 1924 alkaen museon lintutieteellisen osaston johtajana. 1930 hän sai professorin arvon ja 1946–1959 hän oli *Zoologischen Museum der Humboldt-Universität Berlin*in johtaja. Hänen työnsä oli esimerkkinä monille nuoremmille tiedemiehille, muun muassa Ernst Mayrille ja Bernhard Renschille.

Stresemann oli Saksan lintutieteellisen yhdistyksen (*Deutschen Ornithologen-Gesellschaft*) pääsihteeri, puheenjohtaja ja kunniapuheenjohtaja.  Hän oli *[[Journal für Ornithologie]]*n päätoimittaja 1922–1945. Stresemann oli eräs 20. vuosisadan kaikkein merkittävimpiä lintutieteilijöitä.

Stresemannin tieteellinen tuotanto oli hyvin laaja. Hän kuvaili ja nimesi lukuisia lintuja, muun muassa pikkuvarpusen alalajin *kansuensis* 1932. Hänen kunniakseen on nimetty useita lintulajeja: valkoposkikotinga (*Zaratornis stresemanni*), isosukastapakulo (*Merulaxis stresemanni*), raitavatsakipuaja (*Hylexetastes stresemanni*), bougainvillenmesikko (*Stresemannia bougainvillei*), etiopiannaakka (*Zavattariornis stresemanni*) ja malaitanrilli (*Zosterops stresemanni*).

## Teoksia
* *Die Paulohisprache : ein Beitrage zur amboinischen Sprachengruppe* (M. Nijhoff, ’s-Gravenhage, 1918).
* *Avifauna Macedonica; die ornithologischen Ergenisse der Forschungsreisen, unternommen nach Mazedonien durch Prof. Dr. Doflein und Prof. L. Müller ... in den Jahren 1917 und 1918* (Dultz & co., Munich, 1920).
* *Die lauterscheinungen in den ambonischen sprachen* (D. Reimer, Berlin, 1927).
* *Exkursionsfauna von Deutschland* (3 osaa, Volk und Wissen, Berlin, 1955).
* *Avec Leonid Aleksandrovich Portenko (1896-1972), Atlas der Verbreitung palaearktischer Vögel* (Akademie-Verlag, Berlin, 1960).
* *Die Entwicklung der Ornithologie, von Aristoteles bis zur Gegenwart* (F. W. Peters, Berlin, 1951).

## Lähteet
Solution 7

**Solution 7** on Northerin ensimmäinen EP. Se on julkaistu vuonna 2005.

## Kappaleet
# 
# 
# 
# 
# 

## Lähteet

## Aiheesta muualla
* 
*
Antonio Machado

**Antonio Machado y Ruiz** (26. heinäkuuta 1875 Sevilla – 22. helmikuuta 1939 Collioure, Ranska) oli espanjalainen runoilija. Hän kuului Generación del 98:n johtohahmoihin.

Machadon vanhempi veli oli kansainvälisellä tasolla vähemmälle huomiolle jäänyt runoilija Manuel Machado. Perhe muutti vuonna 1883 Sevillasta Madridiin, jossa molemmat veljet aloittivat opiskelun Institución Libre de Enseñanzassa (ILE). Vuonna 1899 Machado lähti kielenkääntäjäksi Ranskaan. Hänen ensimmäinen runokokoelmansa *Soledades* ilmestyi vuonna 1903. 

Machado työskenteli ranskanopettajana Soriassa, jossa hän tutustui Leonor Izquierdoon, ja he avioituivat vuonna 1909. He muuttivat Pariisiin mutta palasivat Espanjaan vaimon sairastuttua tuberkuloosiin, johon tämä kuoli.

Machado asui Baezassa Andalusiassa vuoteen 1919 ja työskenteli sen jälkeen vuoteen 1931 ranskanopettajana Segoviassa. Hän osallistui sisällissotaan tasavaltalaisten puolella, ja sisällissodan päätyttyä hän pakeni Pariisiin mutta kuoli pian Colliouressa. 

## Suomennettuja runoja
;Lähde
* Alvargonzalesin maa (La tierra de Alvargonzález: La casa: II), suom. Aale Tynni, teoksissa: *[[Maailmankirjallisuuden kultainen kirja|Espanjan ja Portugalin kirjallisuuden kultainen kirja]]*, toim. Tyyni Tuulio, WSOY 1954 ja *Tuhat laulujen vuotta: valikoima länsimaista lyriikkaa*, toim. Aale Tynni, WSOY 1957, 1974 , 2004 
* Näin eilen unta (Anoche cuando dormía), suom. Aale Tynni, teoksessa: *Tuhat laulujen vuotta*
* Riutuva sitruunapuu, suom. teoksissa: *Espanjan ja Portugalin kirjallisuuden kultainen kirja* ja *Tuhat laulujen vuotta*
* Uskontunnustus (Profesion de fe), suom. Anna-Maija Raittila, teoksessa: *Lähteenkirkas hiljaisuus: uskonnollista runoutta 1900-luvun Euroopassa*, suom. ja toim. Anna-Maija Raittila, Kirjapaja 1983  Runo kokoelmasta Dios en la poesia actual, Biblioteca de Autores Cristianos, Madrid 1976
* Valituslaulu (La saeta), suom. Anna-Maija Raittila,teoksessa: *Suurempi kuin sydämeni: uskonnollista runoutta 1900-luvun Euroopassa*, toim. ja suom. Anna-Maija Raittila,Helsinki: Kirjapaja 1982  Runo kokoelmasta Dios en la poesia actual, Biblioteca de Autores Cristianos, Madrid 1976

## Lähteet
Chromium

**Chromium** on Googlen avoimen lähdekoodin verkkoselainprojekti, jolle Google Chrome pohjautuu. Chromium-selain on enimmäkseen identtinen Chrome-selaimen kanssa; Chromeen verrattuna merkittävimpiä Chromiumista  puuttuvia lisäyksiä ovat Googlen brändäys, automaattinen päivitystoiminto, ohjelmistolisenssin hyväksymisvaatimus, käytön seuranta, sisäänrakennettu PDF-katselin ja Adobe Flash Playerin sisällyttäminen. Chromium käyttää WebKit-johdanteista Blink-selainmoottoria.

Googlen Chromen lisäksi useat muut selaimet perustuvat Chromiumiin.

Chromium-projektin nimi tulee alkuaine kromin englanninkielisestä nimestä. Projektin dokumentaatiossa Chromium-nimeä kehotetaan käyttämään ainoastaan projektista puhuttaessa; tuotteesta kehotetaan käyttämään nimeä Chrome. Esimerkiksi monet Linux-jakelut ovat kuitenkin julkaisseet Chromium-projektin lähdekoodista rakennetun selaimen Chromium-nimellä.

## Tekniikka
Osa Chromiumista perustuu Safarin ja Firefoxin tekniikkaan, mutta muun muassa sen JavaScript-moottori V8 on tekijöiden omaa käsialaa. Chromiumissa kaikille välilehdille ja lisäosille on varattu oma prosessi. Yhden välilehden tai lisäosan (esimerkiksi Flashin) kaatuminen ei kaada koko selainohjelmaa. Lisäksi kaikki sivut suoritetaan hiekkalaatikossa, joten ne eivät voi vaikuttaa tietokoneen muihin prosesseihin, eivätkä näin myöskään toisiin sivuihin. Googlen mukaan nämä ominaisuudet parantavat selaimen suorituskykyä ja tietoturvaa.

Chromium käyttää Oilpan-nimistä roskienkeruuta, joka toimii V8:n kanssa yhdessä.

### Mediakoodekkituki
Oletuksena Chromium tukee Vorbis-, Theora- ja WebM-koodekkeja HTML5:n audio- ja video-elementteinä. Tammikuussa 2011 Chromen tuotejohtaja Mike Jazayeri ilmoitti, etteivät Chrome ja Chromium enää tue H.264-videoformaattia HTML5-soittimessaan. Esimerkiksi Linux-jakelut voivat tukea muitakin koodekkeja omissa muokatuissa Chromium-versioissaan.

Chromium tukee useita säiliömuotoja sekä koodekkeja äänen ja videon pakkauksessa. Tuettuja säiliöitä ovat MP4, Ogg ja WebM. Äänenpakkauksessa tuettuja ovat FLAC, MP3, Opus ja Vorbis. Videopakkauksessa tuettuja ovat AV1, VP8 ja VP9.

## Lisensointi

Googlen tuottama osa Chromiumista julkaistaan BSD-lisenssillä ja muut osat ovat toisten suvaitsevaisten avoimen lähdekoodin lisenssien alaisuudessa. Joitain näistä ovat MIT-lisenssi, MS-PL ja MPL/GPL/LGPL-kolmoislisenssi. Tämän lisäksi kehittäjät ovat huomanneet, etteivät jotkut tiedostot ole vapaasti lisensoituja. Kesäkuussa 2011 ongelma oli vielä selvittämättä.

## Katso myös
*Chrome OS
*Google Chrome

## Lähteet

## Aiheesta muualla

*Virallinen sivusto
The Very Best of Sweet

**The Very Best of Sweet** on brittiläisen Sweet-yhtyeen tammikuussa 2005 julkaistu kokoelma-albumi.

## Kappaleet
#Blockbuster (Nicky Chinn/Mike Chapman)
#Hell Raiser (Chinn/Chapman)
#Ballroom Blitz (Chinn/Chapman)
#Teenage Rampage (Chinn/Chapman)
#Co-Co (Chinn/Chapman)
#The Six Teens (Chinn/Chapman)
#Love Is Like Oxygen (Andy Scott/Trevor Griffin) 
#Poppa Joe (Chinn/Chapman)
#Funny Funny (Chinn/Chapman)
#Turn It Down (Chinn/Chapman)
#Alexander Graham Bell (Chinn/Chapman)
#The Lies in Your Eyes (Brian Connolly/Steve Priest/Scott/Mick Tucker)
#Action (Connolly/Priest/Scott/Tucker) 
#It's It’s the Sweet Mix  
#Little Willy (Chinn/Chapman) 
#Wig-Wam Bam (Chinn/Chapman)
#Fox on the Run (Connolly/Priest/Scott/Tucker) 
#Restless (bonuskappale) (Connolly/Priest/Scott/Tucker) 
#Set Me Free (bonuskappale) (Scott)
#Burn on the Flame (bonuskappale) (Connolly/Priest/Scott/Tucker)

## Kokoonpano
*Brian Connolly
*Steve Priest
*Andy Scott
*Mick Tucker
Frankenthal

**Frankenthal** on kaupunki Rheinland-Pfalzin osavaltiossa lounaisessa Saksassa. Se sijaitsee Wormsin ja Ludwigshafenin kaupunkien välissä ja kuuluu noin 2,4 miljoonan asukkaan Rein-Neckarin metropolialueeseen. Kaupungin pinta-ala on 43,88 neliökilometriä. Kesäkuussa 2020 Frankenthalin väkiluku oli 48&nbsp;758 ja sen asukastiheys oli 1&nbsp;111 as./km2.

Frankenthan on niin sanottu piiritön kaupunki () eli se ei kuulu mihinkään Saksan piirikunnista.

## Historia

Varhaisin tunnettu maininta Frankenthalista on peräisin vuodelta 772, jolloin se tunnettiin nimellä *Franconodal*. Vuoden 1119 tienoilla kaupungin alueelle rakennettiin augustiiniluostari, josta on nykyisin jäljellä rauniot.

1500-luvun toisella puoliskolla Frankenthaliin asettui Alankomaista saapuneita uskonvainottuja. Frankenthalille myönnettiin viralliset kaupunginoikeudet vuonna 1577. Vuoden 1689 syyskuussa Pfalzin kruununperimyssodassa ranskalaiset joukot sytyttivät kaupungin tuleen tuhoten sen lähes täydellisesti.

Vuonna 1798 ranskalaiset miehittivät kaupungin Ranskan vallankumoussotien aikana. Vuonna 1816 kaupungin hallinta siirtyi Baijerille. Vuonna 1938 kaupungin vuonna 1884 rakennettu synagoga poltettiin maan tasalle niin kutsuttuna kristalliyönä. Vuonna 1943 toisessa maailmansodassa ilmapommitukset tuhosivat kaupungin keskustan suurimmilta osin.

## Lähteet

## Aiheesta muualla

* Frankenthalin verkkosivut
Kiinan Grand Prix 2004

**Kiinan Grand Prix 2004** oli Formula 1 -sarjan osakilpailu, joka ajettiin 26. syyskuuta 2004 ensimmäisen kerran Shanghain radalla Kiinassa. Kilpailun voitti Ferrarilla ajanut Rubens Barrichello, jolle voitto oli kauden toinen. Toinen oli BAR-tallin Jenson Button ja kolmas McLarenin Kimi Räikkönen.

## Tulokset

## Tilanne kuljettajien MM-sarjassa

## Muuta
*Ralf Schumacher teki paluun takaisin radoille Yhdysvaltain GP:n onnettomuuden jälkeen.
*Jacques Villeneuven ensimmäinen kilpailu Renaultilla.
*Ferrarin 180. nopein kierros.
* Kilpailu oli ensimmäinen, missä tallien ja kuljettajien väliset radiokeskustelut välitettiin televisiokatsojille.

## Lähteet
*Kiinan GP 2004 - F1-ruutu 

## Viitteet
Robert Michael White

**Robert Michael White** (6. heinäkuuta 1924 – 17. maaliskuuta 2010) oli yhdysvaltalainen koelentäjä. Hän liittyi Yhdysvaltain ilmavoimiin toisen maailmansodan aikana heinäkuussa 1944 ja palveli myöhemmin Vietnamin sodassa. 

White osallistui North American X-15 -ohjelmaan, jossa hän rikkoi useita ilmailuaiheisia ennätyksiä. Hän ylitti ensimmäisenä ihmisenä lentokoneella Mach 4:n, 5:n ja 6:n nopeudet. 17. heinäkuuta 1962 White lensi X-15:n  314 750 jalan (59 mailia eli 96 km) ennätyskorkeuteen eli lensi ensimmäisenä ihmisenä lentokoneella avaruuteen. Tästä saavutuksesta hän sai "astronautin siivet", avaruuslentäjän lentomerkin, ollen ensimmäinen "siivekäs astronautti", yksi harvoista joka on lentänyt avaruuteen ilman perinteistä avaruusalusta.

White vetäytyi koelentäjäohjelmasta lokakuussa 1963 ja jäi helmikuussa 1981 eläkkeelle ilmavoimista kenraalimajurina. Hänelle myönnettiin vuonna 1992 paikka Aerospace Walk of Honorissa ja 15. heinäkuuta 2006 National Aviation Hall of Famessa. 
## Aiheesta muualla
*Air Force biography
*Personal website of MGEN Robert M. 'Bob' White 
*First Flight Society: Major Robert M. White 
*Veteran Tributes biography: Robert M. White
Erik Östlund

**Erik Agne Östlund** (s. 23. syyskuuta 1962) on entinen ruotsalainen maastohiihtäjä, viestin maailmanmestari.

Östlund hiihti avausosuuden Ruotsin viestijoukkueessa, joka saavutti pronssia Seefeldin MM-kilpailussa 1985. Joukkueeseen kuuluivat hänen lisäkseen Thomas Wassberg, Thomas Eriksson ja Gunde Svan. Oberstdorfin MM-kilpailuissa 1987 Östlund hiihti ensimmäisen osuuden Ruotsin kultaa voittaneessa viestijoukkueessa, jonka muut jäsenet olivat Svan, Wassberg ja Torgny Mogren.

Maailmancupissa Östlund oli parhaimmillaan kolmas 30 kilometrillä La Bresse'ssä tammikuussa 1986.

## Lähteet
*Erik Östlund FIS:n tietokannassa
Iivaara

**Iivaara** on 470 metriin merenpinnasta kohoava vaara Kuusamon kaupungissa, Pohjois-Pohjanmaan maakunnassa. Iivaara määrättiin Täyssinän rauhassa Ruotsi-Suomen ja Venäjän rajatunturiksi.

Iivaara-Jousivaaran Natura-luonnonsuojelualueeseen (FI1101611) kuuluvat Iivaaran ja Jousivaaran lisäksi läheiset Penikkavaara ja Laihanvaara. Luonnonsuojelualueen pinta-ala on noin 2 400 hehtaaria.

## Katso myös
* Luettelo Suomen suurimmista prominensseista

## Lähteet
Hold Your Colour

**Hold Your Colour** on australialaisen Drum'n'bass yhtye Pendulumin vuonna 2005 ilmestynyt esikoisalbumi. Se sai kriitikoilta erittäin myönteiset arvostelut ja on yksi parhaiten myyneistä genren levyistä.

Vuonna 2007 ilmestyi uusi versio kyseisestä levystä, jossa kaksi viimeistä kappaletta, "Another Planet" ja "Still Grey" on korvattu kappaleilla "Blood Sugar" ja "Axle Grinder"

## Kappaleet
#"Prelude" – 0:52
#"Slam" – 5:44
#"Plasticworld" (feat. Fats & TC) – 6:21
#"Fasten Your Seatbelt" (featuring The Freestylers) – 6:38
#"Through the Loop" – 6:13
#"Sounds of Life" (feat. Jasmine Yee) – 5:21
#"Girl in the Fire" – 4:53
#"Tarantula" (feat. DJ Fresh, $pyda & Tenor Fly) – 5:31
#"Out Here" – 6:07
#"Hold Your Colour" – 5:28
#"The Terminal" – 5:42
#"Streamline" – 5:23
#"Another Planet" – 7:38
#"Still Grey" – 7:51

### 2007 bonuskappaleet

"Blood Sugar" – 5:17
"Axle Grinder" – 4:09


### Vinyyliversio
:A. "Hold Your Colour" – 5:28
:B. "Girl in the Fire" – 4:53
:C. "Through the Loop" – 6:13
:D. "Plasticworld" (featuring Fats & TC) – 6:21
:E. "The Terminal" – 5:42
:F. "Sounds of Life" (feat. Jasmine Yee) – 5:21

## Singlet
* "Another Planet" / "Voyager" (23. helmikuuta 2004)
* "Back 2 You" / "Still Grey" (22. maaliskuuta 2004)
* "Tarantula" / "Fasten Your Seatbelt" (2005)
* "Slam" / "Out Here" (2005)
* "Hold Your Colour" / "Streamline" (6. maaliskuuta 2006)
* "Blood Sugar" / "Axle Grinder" (18. kesäkuuta 2007)
Life Among the Ruins

**Life Among the Ruins** on Virgin Steelen viides albumi. Se on julkaistu vuonna 1993. Life Among the Ruins eroaa yhtyeen muusta tuotannosta kevyemmän tyylisuunnan vuoksi. "Cry Forever" -kappale kuullaan myös edellisellä Age of Consent -albumilla.

## Kappaleet
#
#
#
#
#
#
#
#
#
#
#
#
#
#
#

## Kokoonpano
* David DeFeis – laulu, kosketinsoitin
* Ed Pursino – kitarat, bassokitara
* Rob DeMartino – bassokitara
* Joey Ayvazian – rummut

## Arvostelut
* Allmusic: 

## Lähteet

## Aiheesta muualla
* 
*
Edward Gibson

**Edward George Gibson** (s. 8. marraskuuta 1936) on yhdysvaltalainen astronautti. Hän syntyi Buffalossa New Yorkin osavaltiossa, ja sai insinöörikoulutuksen. Hän on naimisissa Julie Anne Volkin kanssa ja heillä on neljä lasta. 

Gibson valittiin NASA:n töihin vuonna 1965, ja hän osallistui Skylab 4 -lennolle 1973–1974.

Gibson erosi NASA:sta joulukuussa 1974 ja tuli vuonna 1997 valituksi U.S. Astronaut Hall of Fameen.

## Aiheesta muualla

*Edward Gibsonin elämäkerta NASAn sivuilla (englanninkielinen)
*Edward Gibsonin virallinen kotisivu (englanninkielinen)
David DeFeis

**David DeFeis** (s. 4. tammikuuta 1961) on yhdysvaltalainen laulaja, lauluntekijä, kosketinsoittaja sekä Virgin Steele -yhtyeen keulahahmo. Hän on ainoana jäljellä yhtyeen vuonna 1981 perustetusta alkuperäisestä kokoonpanosta. DeFeis on tehnyt suurimman osan Virgin Steelen kappaleista. DeFeis on valmistunut musiikkikorkeakoulusta, jossa hän tapasi myös erään Virgin Steelen basisteista Joyey O´Reillyn. DeFeis valmistui 1981. Pianotunnit hän aloitti kuusivuotiaana, ja 11-vuotiaana hän esiintyi ensimmäisen metallibändinsä Phoenixin kanssa. Virgin Steeleen hän päätyi vastattuaan lehti-ilmoitukseen. Hän soittaa Virgin Steelen levyillä useita soittimia, mutta kertoo itse että varsinaisesti osaa soittaa vain pianoa/koskettimia.
Anarâškielâ servi

**Anarâškielâ servi** on vuonna 1986 perustettu inarinsaamelaisten yhdistys. Se pyrkii edistämään inarinsaamen kieltä kielipesätoiminnan avulla, julkaisemalla lehtiä ja muuta kirjallisuutta sekä tuottamalla musiikkia ja levittämällä tietoa inarinsaamen kielestä. Kielipesätoiminnan seura aloitti vuonna 1997, ja sillä oli kolme kielipesää, joista kaksi sijaitsee Inarissa ja yksi Ivalossa. Vuonna 2021 kielipesätoiminta siirtyi Inarin kunnalle. Yhdistys järjestää tapahtumia ja jakaa joka vuosi alueen koulujen inarinsaamen opiskelijoille stipendejä. Yhtenä keinona inarinsaamelaisen kieli- ja kulttuuriperinteen levittämiseen on Anarâš-sivusto, joka on toteutettu yhteistyössä Saamelaismuseosäätiön ja opetusministeriön kanssa. Vuonna 2006 yhdistyksellä oli 283 jäsentä.

Vuodesta 2015 alkaen yhdistys on yhteistyössä Tromssan yliopiston kanssa kehittänyt morfologista analysaattoria, jonka pohjalta on kehitetty muun muassa tekstinkorjausohjelma inarinsaamelle ja verkkosanakirja.

## Lähteet
Noble Savage

**Noble Savage** on Virgin Steelen kolmas studioalbumi. Se on julkaistu vuonna 1985. Ennen Noble Savagen äänityksiä yhtyeen alkuperäinen kitaristi Jack Star erosi Virgin Steelestä ja tilalle otettiin yhtyeessä yhä vaikuttava Edward Pursino, joka tekee Davidin lisäksi yhtyeen kappaleita. Levyn sävellystyö on mahtipontisempaa ja sisältää enemmän koskettimia ja monipuolisempaa laulutulkintaa kuin aikaisemmat albumit. Noble Savagesta tuli siihenastisista Virgin Steele -albumeista suosituin, ja se sisältää kappaleet ”We Rule The Night” ja ”Noble Savage”, joita yhtye soittaa yhä konserteissaan. Noble Savage julkaistiin 1998 uudelleen ja tälle painokselle lisättiin kappaleita, jotka oli jätetty alkuperäiseltä levyltä pois.

## Alkuperäiset kappaleet
# 
# 
# 
# 
# 
# 
# 
# 
# 
# 

## Kokoonpano
* David DeFeis – laulu, koskettimet, soitinnus
* Ed Pursino – kitara
* Joe O'Reilly – basso
* Joey Ayvazian – rummut

## Aiheesta muualla
* 
*
Virgin Steele (albumi)

**Virgin Steele** on yhdysvaltalaisen heavy metal -yhtye Virgin Steelen ensimmäinen studioalbumi. Se on julkaistu vuonna 1982. Levyn kappale *Children of the Storm* herätti kiinnostusta musiikkipiireissä ja sen kautta yhtye sai levytyssopimuksen. Vuonna 2003 Virgin Steele julkaisi albumin uudelleen. Uusi painos sisältää useita bonusraitoja.

## Kappaleet
#
#
#
#
#
#
#
#
#
#

### Erikoispainoksen bonuskappaleet
#
#
#
#
#
#
#
#

## Kokoonpano
* David DeFeis - laulu, kosketisnsoitin
* Jack Starr - kitara
* Joe O'Reilly - basso
* Joey Ayvazian - rummut

## Aiheesta muualla
* Virgin Steele discogs.com -sivustolla
*
Sweet Originals

**Sweet Originals** on Sweetin vuonna 1998 julkaistu kahden cd-levyn kokoelma-albumi.

## Kappaleet
### CD 1
#Ballroom Blitz (Nicky Chinn/Mike Chapman) 
#Blockbuster! (Chinn/Chapman) 
#Burn on the Flame (Brian Connolly/Steve Priest/Andy Scott/Mick Tucker)
#Spotlight (Connolly/Priest/Scott/Tucker)  
#Fox on the Run (Connolly/Priest/Scott/Tucker)  
#Fever of Love (Connolly/Priest/Scott/Tucker)   
#Stairway to the Stars (Connolly/Priest/Scott/Tucker)    
#Love Is Like Oxygen (Scott/Trevor Griffin)
#Paperback Writer (John Lennon/Paul McCartney)
#Alexander Graham Bell (Chinn/Chapman)
#Poppa Joe (Chinn/Chapman) 
#Tom Tom Turnaround (Chinn/Chapman)  
#Wig Wam Bam (Chinn/Chapman) 
#Midnight to Daylight (Connolly/Priest/Scott/Tucker) 
#Rebel Rouser (Connolly/Priest/Scott/Tucker) 
#The Lies in Your Eyes (Connolly/Priest/Scott/Tucker) 
#Silverbird (Connolly/Priest/Scott/Tucker)
#Man With the Golden Arm (Elmer Bernstein/Fine/Tucker)

### CD 2
#Teenage Rampage (Chinn/Chapman)  
#The Six Teens (Chinn/Chapman) 
#Rock & Roll Disgrace (Connolly/Priest/Scott/Tucker)    
#Action (Connolly/Priest/Scott/Tucker) 
#Need a Lot of Lovin' (Connolly/Priest/Scott/Tucker)  
#Done Me Wrong All Right (Connolly/Priest/Scott/Tucker)   
#Cover Girl (Connolly/Priest/Scott/Tucker) 
#Hell Raiser (Chinn/Chapman)  
#Live for Today (Connolly/Priest/Scott/Tucker) 
#Turn It Down (Chinn/Chapman) 
#4th of July (Connolly/Priest/Scott/Tucker)  
#Lost Angels (Connolly/Priest/Scott/Tucker)  
#Little Willy (Chinn/Chapman)   
#Funny Funny (Chinn/Chapman)  
#Co-Co (Chinn/Chapman)  
#Lucille/Great Balls of Fire (Penniman/Collins) 
#Peppermint Twist (Joey Dee) 
#AC/DC (Connolly/Priest/Scott/Tucker)  
#Sweet & Foxy '98 Dance Mix
Christer Majbäck

**Christer Majbäck** (s. 30. tammikuuta 1964 Kiiruna) on entinen ruotsalainen maastohiihtäjä, moninkertainen arvokisamitalisti.

Majbäck saavutti pronssia Oberstdorfin 1987 MM-kilpailujen 30 kilometrin perinteisen hiihtotavan kilpailussa Thomas Wassbergin ja Aki Karvosen jälkeen. Calgaryn olympialaisten 1988 15 kilometrillä (p) hän oli yhdestoista.

Lahden MM-kilpailuissa 1989 Majbäck sai jälleen pronssia 30 kilometrin (p) kilpailussa. Hän jäi voittaja Vladimir Smirnovista 12,9 sekuntia; Vegard Ulvang oli toinen. Samoissa kisoissa Majbäck oli 15 kilometrin (p) kilpailussa kolmastoista. 4x10 kilometrin viestissä hän hiihti avausosuuden Ruotsin kultajoukkueessa, jonka muut jäsenet olivat Gunde Svan, Lars Håland ja Torgny Mogren.

Majbäck saavutti hopeaa Val di Fiemmen 1991 MM-kilpailujen perinteisen hiihtotavan 10 kilometrin kilpailussa; hän jäi voittaja Terje Langlille 2,1 sekuntia. Viestissä hän sivakoi toisen osuuden Ruotsin hopeajoukkueessa, jonka muut viestinviejät olivat Thomas Eriksson, Svan ja Mogren. Majbäck oli lisäksi kymmenes 30 kilometrillä (p) sekä neljästoista 50 kilometrillä (v).

Albertvillen olympialaisissa 1992 Majbäck sai pronssia 10 kilometrin perinteisen tyylin kilpailussa Ulvangin ja Marco Albarellon jälkeen sekä oli kuudes niin takaa-ajossa kuin 30 kilometrilläkin (p).

Falunin MM-kilpailuissa 1993 Majbäck oli 30 kilometrillä (p) kahdestoista, 10 kilometrillä (p) neljästoista ja 50 kilometrillä (v) viidestoista. Lillehammerin 1994 olympialaisissa hän oli 50 kilometrin perinteisen hiihtotavan kilpailussa kuudes.

Maailmancupissa Majbäck voitti 15 kilometrin vapaan hiihtotavan kilpailun Calgaryssa joulukuussa 1989. Hän oli lisäksi kerran toinen ja yhdeksän kertaa kolmas.

## Maailmancupin palkintosijat
*Kausi 1984–1985: Syktyvkar 15 km kolmas
*Kausi 1986–1987: Davos 30 km (p) kolmas, Calgary 15 km (p) kolmas, Oberstdorf 30km (p) kolmas
*Kausi 1987–1988: Kavgolovo 30 km (p) kolmas
*Kausi 1988–1989: Lahti 30 km (p) kolmas
*Kausi 1989–1990: Calgary 15 km (v) voitto, Trondheim 15 km (p) kolmas
*Kausi 1990–1991: Les Saisies 30 km (p) kolmas, Val di Fiemme 10 km (p) toinen
*Kausi 1991–1992: Albertville 10 km (p) kolmas

## Lähteet
*Christer Majbäck FIS:n tietokannassa
Itäarmeija

**Itäarmeija** oli valkoisten joukkojen armeija Suomen sisällissodassa. Armeijan komentaja oli kenraalimajuri Ernst Löfström alias Ernst Toll.

## Itäarmeijassa palvelleet Saksan jääkärit
Päämajan yhdysupseeri ja tiedotusosaston päällikkö armeijakunnan esikunnassa (toimi Viipurin valtauksen aikana) Erik Malmberg, eläinlääkintähuollon järjestäjänä jääkäriyliluutnantti Georg Öhman.

## Esikunta

***Esikunnan päällikkö**
:Eversti Alexander Tunzelmann von Adlerflug ”A. Örnflykt” 
:v.t. Everstiluutnantti Paroni Axel Rappe
***Yleisesikunta**
Operatiivinen osasto:
:Kapteeni Hällén, Luutnantti G. Gronstedt, adjutantti E. Becker.
Yhteystoimisto:
:Majuri K. A. L. von Heijne, adjutantti Erik Lönnroth ”Rothberg”.
Tietotoimisto:
:Adjutantti Arne Homén.
Kulkulaitososasto:
:Kuljetustoimen päällikkö H. Palo.
Typografinen osasto:
:Adjutantti Erik Lönnroth ”Rothberg”, V. Thoné.
***Tykistöesikunta**
Päällikkö everstiluutnantti L. A. Schwindt sekä adjutantit Sjöberg ja Vähäkallio.
***Armeijanintendenttilaitos**
Päällikkö armeijanintendentti Olli W. Genetz sekä kenttäintendentti (v.t. päällikkö) Alvar Brejlin, adjutantit Helenius ja Hjalmar Bärlund, rahastonhoitaja J. Björkstén.
***Saniteettiosasto**
Itäarmeijan ylilääkäri tohtori G. J. Winter, apulaisenaan tohtori Palmgren.
***Eläinlääkintäosasto**
Eläinlääkäri jääkärikapteeni Georg Öhman.
***Henkilökuntajaos**
Päällikkö adjutantti Brofeldt ja adjutantti Björk.
***Kenttäpostiosasto**
Postimestari Lehto.
***Komendantti**
Adjutantti Paul Thorwall.
***Sielunhoito**
Rovasti J. W. Wallinheimo.
***Ylipäällikön [[yhteysupseeri]]**
Reservin luutnantti Isak Alfthan, toimi esikunnassa Viipurin hyökkäysvaiheen aikana.

## Joukko-osastot
***[[1. jääkäriprikaati]]**
Komentaja: eversti Eduard Ausfelt.
***[[2. jääkäriprikaati (valkoiset)|2. jääkäriprikaati]]**
Komentaja: eversti Ulrich von Coler.
***[[3. jääkäriprikaati]]**
Komentaja: majuri Rainer Stahel.
***[[Jääkäritykistöprikaati]]**
Komentaja: jääkärimajuri Lauri Malmberg.
***[[Karjalan ryhmä|Karjalan armeijakunta]]**
Komentaja: jääkärieverstiluutnantti Aarne Sihvo.
***[[Pohjois-Hämeen rykmentti]]**
Komentaja: everstiluutnantti O. A. Wilkman.
***[[Vaasan rykmentti]]**
Komentaja: majuri Martin Ekström.
***[[Pohjois-Savon rykmentti]]**
Komentaja: jääkärimajuri Juho Heiskanen.
***[[Karjalan ratsujääkärirykmentti]]**
Komentaja: jääkäriratsumestari Sven Weckström.
***Täydennys**
Täydennysjoukkoihin kuuluivat täydennyspataljoonat ja kenttälennätinjoukot.

## Lähteet
* Toim. Ignatius, Theslöf, Palmén, Grotenfelt, Nordenstreng ja Soikkeli, Suomen vapaussota 1918 osat V ja VI, Otava Helsinki 1924-1925.
* Sotatieteen Laitoksen Julkaisuja XIV, Suomen jääkärien elämäkerrasto 1975, Vaasa 1975 .
* Puolustusministeriön Sotahistoriallisen toimiston julkaisuja IV, Suomen jääkärien elämäkerrasto, WSOY Porvoo 1938.
Batucada

**Batucada** on brasilialaisen samban alalaji, jota soitetaan erikokoisilla ja -näköisillä rummuilla ja muilla lyömäsoittimilla ilman melodiaa. Tyypillisesti bateriassa (vapaasti suomentaen rumpuryhmässä) on useita kymmeniä (harjoituksissa tai pienemmissä ryhmissä) tai jopa satoja (karnevaaleilla) soittajia ja jokaisella on yksi soitin. Batucada periytyy Afrikasta.

Batucadalle luonteenomaista on erittäin nopea tempo, noin 140–160 iskua minuutissa.

Batucada-bateriassa on laaja valikoima erilaisia lyömäsoittimia. Batucadassa käytettäviä soittimia ovat muun muassa:

* Repinique, korkeaääninen tom-tom, jonka soittaja on yleensä baterian johtaja. Soitetaan yhdellä   kapulalla ja kädellä.
* Surdo, iso bassorumpu, jonka läpimitta on yleisimmin 50–70 cm. Isossa bateriassa surdon kokoja ja tehtäviä on vähintään kaksi, useimmiten kolme tai neljä. Soitetaan yhdellä isolla nuijalla.
* Caixa, matala rumpu, jonka kalvon pinnalla on rautalankaa korostamassa äänen voimakkuutta ja värähtelyä. Muistuttaa virvelirumpua, mutta caixaa soitetaan rautalangan puolelle. Soitetaan kahdella kapulalla.
* Tamborim, pieni rumpu, jolla soitetaan erilaisia kuvioita ja aksentteja perusrytmin päälle. Soitetaan joko kapulalla tai useammin taipuisalla muovisella "risulla".
* Chocalho on yleisnimitys erilaisille suhiseville ja rahiseville hiekkaputkille (ganzá)ja kiliseville soittimille (rocar).
* Agogô, monikelloinen lehmänkello. Soitetaan yhdellä kapulalla.
* Cuicá on ehkä batucadan, samban ja muun brasilialaisen musiikin tunnetuin soitin. Useimmat ovat yleensä kuulleet sen äänen, mutta eivät tiedä mistä se tulee. Cuicá on yksikalvoinen rumpu, jonka sisällä on bambutikku, joka on nahkakalvossa kiinni. Tikkua hangataan kostealla liinalla ja samanaikaisesti painellaan nahkakalvoa, näin saadaan aikaiseksi vinkuva tai haukahtelevalta kuulostava ääni. Cuicán ääni on hyvin persoonallinen ja ainutlaatuinen.
* Apito, pieni pilli, jolla baterian johtaja herättää soittajien huomion ja jonka avulla hän kertoo mitä seuraavaksi tulee soittaa.

Nämä ovat nyky-batucadan perussoittimia, lisäksi käytetään jonkin verran myös muita soittimia, joskin niiden heikon kuuluvuuden takia niitä käytetään vain estetiikan vuoksi. Tällaisia soittimia ovat muun muassa pandeiro (tamboriinin näköinen rumpu, jossa kalvo ja pienet lautasen malliset kellot reunalla) ja reco-reco (guiron tapainen soitin, jota "raavitaan" kapulalla).

## Lähteet
* 

## Kirjallisuutta
*
Lars Håland

**Lars Håland** (s. 28. heinäkuuta 1962) on entinen ruotsalainen maastohiihtäjä, viestin maailmanmestari.

Häland saavutti pronssia Lahden MM-kilpailujen 1989 15 kilometrin vapaan hiihtotavan kilpailussa maanmiestensä Gunde Svanin ja Torgny Mogrenin jälkeen sekä hiihti kolmannen osuuden kultaa voittaneessa Ruotsin 4x10 kilometrin viestijoukkueessa, jonka muut jäsenet olivat Christer Majbäck, Svan ja Mogren. Håland oli lisäksi 15 kilometrin perinteisen hiihtotavan kilpailussa seitsemäs ja 50 kilometrin vapaan kisassa neljäs.

Falunin MM-kilpailuissa 1993 Håland oli 50 kilometrin (v) kilpailussa kolmastoista. 

Håland saavutti Lahden MM-pronssin lisäksi kaksi muuta maailmancupin palkintosijoitusta: hän voitti Falunin 30 kilometrin vapaan hiihtotavan kilpailun maaliskuussa 1989 ja oli kolmas Salpausselän kisojen takaa-ajokilpailussa maaliskuussa 1990. 

## Lähteet
*Lars Håland FIS:n tietokannassa
Viron vihreät

**Viron vihreät** () on virolainen vihreä puolue, joka perustettiin 25. marraskuuta 2006. Vihreät on vihreään liikkeeseen perustuva puolue, jolle perhearvot ja luonto ovat tärkeitä. Sen kannattajat ovat olleet etupäässä akateemisesti koulutettuja ja kulttuurityöntekijöitä. 

## Historia
Vihreän puolueen aloiteryhmän organisaattori Valdur Lahtvee ilmoitti 1. marraskuuta 2006, että sen jäsenmäärä oli ylittänyt puolueen rekisteröintiin tarvittavan tuhannen jäsenen rajan. Puolueen perustava edustajakokous pidettiin Tallinnan teknillisellä yliopistolla 25. marraskuuta 2006. Perustava edustajakokous vahvisti vihreiden puolueohjelman ja valitsi 13-henkisen puoluehallituksen. Puhemiehiksi nousivat Peeter Jalakas, Valdur Lahtvee, Maret Merisaar ja Marek Strandberg. Strandberg ilmoitti puolueen tavoitteeksi viisi paikkaa ja vihreän eduskuntaryhmän muodostamisen Riigikogussa.

Maaliskuun 2007 parlamenttivaaleihin vihreät lähtivät 159&nbsp;776,57 euron (2&nbsp;499&nbsp;960,13 kruunun) kampanjarahalla ja lopulta ylittivät alkuperäisen tavoitteensa saamalla kuusi paikkaa ja 39&nbsp;279 ääntä eli 7,1 prosenttia kaikista äänistä. Näin ollen puolue oli yksi vaalivoittajista.

Suurimmaksi puolueeksi noussut vaalivoittaja Reformipuolue tarjosi vihreille hallituspaikkaa ja kutsui vihreiden valtuuskunnan mukaan hallitusneuvotteluihin. Vihreät ottivat osaa hallitusneuvotteluihin. Vihreille oltiin tarjoamassa tavallisia yleisiä ministerinvirkoja, mutta tämä ei innostanut vihreitä, koska he olivat olettaneet, että heille tarjottaisiin ympäristö- tai talous- ja viestintäministerin virkaa. Lopulta puolue ilmoitti hallitusneuvotteluiden loppuvaiheessa jäävänsä pois Andrus Ansipin toisesta hallituksesta.

Vuoden 2009 paikallisvaaleissa vihreät menetti kunnanvaltuutettunsa kaikkialla Harkua lukuun ottamatta. Vuoden 2011 parlamenttivaaleissa puolue jäi äänikynnyksen alle menettäen paikkansa ja putosi näin riigikogusta. Samalla myös vihreiden johto ilmoitti eroavansa.

## Ideologia
Viron vihreät ovat pääasiassa perinteinen ympäristöpuolue, eikä se kuulu vasemmistoon tai arvoliberaaleihin, kuten joissain muissa Euroopan maissa. Vuoden 2007 vaaleissa puolueen teemoina olivat Viron metsien, merialueiden ja muiden luonnonvarojen suojelu, ilmastonmuutoksen vastainen taistelu ja suoran demokratian tukeminen. Taloudessa puolue kannattaa innovatiivisuutta ja konservatiivista veropolitiikkaa. Sen talousajattelua on Virossa kuvailtu myös keskustalaiseksi.

## Johto
Viron vihreiden johto on hieman erilainen kuin muiden Viron puolueiden. Puolueen puheenjohtajana toimii Züleyxa Izmailova. Puolueen varsinainen johtoelin on jäsenten muodostama johtokunta tai puoluehallitus, joka perustamisvaiheessa oli 13-jäseninen.

Vihreiden ensimmäinen vakinainen puoluekokous kokoontui 13. kesäkuuta 2007. Kokous päätti kasvattaa johdon 19-henkiseksi. Samalla päätettiin olla valitsematta puolueelle puheenjohtajaa.

## Vaalimenestys
### Riigikogun vaalit

## Lähteet
http://erakond.ee/

## Aiheesta muualla
* Puolueen verkkosivusto  
* Vihreiden äänenkannattajan Grüünen sivusto
Viron kristillisdemokraattien puolue

**Viron kristillisdemokraattien puolue** () (EEKD) (30. maaliskuuta 2006 asti **Viron kristillinen kansanpuolue** (EKRP)) on virolainen kristillisdemokraattinen puolue, jolla ei ole edustusta Riigikogussa. Puolueella on 2&nbsp;167 jäsentä ja sen puheenjohtaja on liikemies Aldo Vinkel. 

Aatteeltaan puolue on kristilliskonservatiivinen ja vastustaa Euroopan unionin perustuslakia ja samoin vastusti aikanaan Viron liittymistä Euroopan unioniin. Puolue on Euroopan kristillisen poliittisen liikkeen (EPCM) jäsen.

## Puolue vaaleissa

Vuonna 2003 parlamenttivaaleissa puolue sai 1,1 prosenttia äänistä ja 5&nbsp;275 ääntä eikä ainuttakaan edustajanpaikkaa. Vuoden 2007 parlamenttivaaleissa äänimäärä kasvoi 9&nbsp;443 ääneen (1,7 prosenttia äänistä), mutta silti jäi reilusti alle Virossa käytössä olevan viiden prosentin äänikynnyksen.

Vuoden 2002 kunnallisvaaleissa EKRP valittiin kolmeen kunnanvaltuustoon 247:stä saaden yhteensä seitsemän paikkaa. Kuressaaressa puolue sai yhden paikan 21:stä 5,6 prosentin ääniosuudella ja 294 äänellä. Pihtlan kunnassa kaksi paikkaa 11:stä 24,7 prosentin ääniosuudella ja 163 äänellä ja Püssissa neljä paikkaa 13:sta 31,8 prosentin ääniosuudella ja 191 äänellä.

Vuoden 2005 kunnallisvaaleissa EKRP oli ehdolla kolmessatoista kunnassa 227:stä ja sai kolme paikkaa. Koko maassa puolue sai 1&nbsp;799 ääntä eli 0,36 prosenttia kaikista äänistä. Puolue sai paikan Kuressaaressa 5,4 prosentin ääniosuudella ja 264 äänellä ja Pihtlan kunnassa kaksi paikkaa 18,3 prosentin ääniosuudella ja 109 äänellä.

Puolue oli ehdolla näissä kunnissa, mutta ei saanut valtuustoihin ainuttakaan paikkaa:

*Keila (1,6 % ääniosuus; 57 ääntä)
*Ridala (3,0 % ääniosuus; 30 ääntä)
*Haljala (2,0 % ääniosuus; 18 ääntä)
*Vihula(3,0 % ääniosuus; 27 ääntä)
*Kaarma (2,1 % ääniosuus; 26 ääntä)
*Valjala (8,7 % ääniosuus; 45 ääntä)
*Puka (1,8 % ääniosuus; 10 ääntä)
*Viljandi (0,6 % ääniosuus; 41 ääntä)
*Võru (3,9 % ääniosuus; 235 ääntä)
*Tallinna (0,7 % ääniosuus; 891 ääntä)
*Tartto (0,1 % ääniosuus; 46 ääntä). 
Püssin kaupungissa puolue ei ollut ehdolla, joten se menetti kaikki neljä paikkaansa. Virossa on kunnallisvaaleissakin äänikynnys, joka on viisi prosenttia lasketuista äänistä.
Live in Denmark 1976

**Live in Denmark** on Sweetin vuonna 1998 julkaistu livealbumi, joka äänitettiin vuonna 1976 Tanskassa järjestetyssä konsertissa.

## Kappaleet
#Ballroom Blitz (Nicky Chinn/Mike Chapman) 
#Yesterday's Rain (Brian Connolly/Steve Priest/Andy Scott/Mick Tucker)
#Burning/Someone Else Will/Blockbuster (Connolly/Priest/Scott/Tucker/Chinn/Chapman) 
#Restless (Connolly/Priest/Scott/Tucker) 
#Cockroach (Connolly/Priest/Scott/Tucker) 
#Burn on the Flame/Healer/Burn on the Flame (Connolly/Priest/Scott/Tucker)  
#AC/DC (Connolly/Priest/Scott/Tucker)  
#Keep It In (Connolly/Priest/Scott/Tucker)  
#Man With the Golden Arm (Mick Tuckerin rumpusoolo) (Elmer Bernstein/Fine/Tucker)  
#The Lies in Your Eyes (Connolly/Priest/Scott/Tucker)    
#The Six-Teens (Chinn/Chapman)  
#Turn It Down (Chinn/Chapman)   
#Action (Connolly/Priest/Scott/Tucker) 
#Set Me Free (Connolly/Priest/Scott/Tucker)  
#Fox On The Run (Connolly/Priest/Scott/Tucker)

## Kokoonpano
*Brian Connolly &ndash; laulu
*Steve Priest &ndash; basso, laulu
*Andy Scott &ndash; kitara, laulu
*Mick Tucker &ndash; rummut, laulu
Arie Verveen

**Arie Verveen** (s. 28. syyskuuta 1966 Irlanti) on irlantilainen näyttelijä. 

Verveen asuu pääsääntöisesti Irlannissa. Hänen näyttelijäuransa alkoi Michael V. Gazzon kirjoittamassa näytelmässä *A Hatful Of Rain*. Näytelmän jälkeen Verveen matkusti New Yorkiin ja työskenteli Actor's Studiossa Arthur Pennin assistenttina. Tuona aikana hän osallistui usean opiskelija- ja indie-elokuvien tekoon.

Hänen ensimmäinen varsinainen elokuvaroolinsa oli elokuvassa *[[Verkon kuristuksessa]]* (1996). Hänen vastanäyttelijöinään olivat Edward James Olmos ja Maria Conchita Alonso ja Verveen sai roolistaan kiitosta ja debyyttipalkintoja. Vuonna 1998 hän näytteli sotamies Charlie Dalea Terrence Malickin ohjaamassa sotaelokuvassa *[[Veteen piirretty viiva (elokuva)|Veteen piirretty viiva]]*. 2000-luvulla Verveen on tehnyt sivuosarooleja sekä televisiolle että valkokankaalle.
Euroopan turvallisuus- ja yhteistyöjärjestön parlamentaarinen yleiskokous

**Euroopan turvallisuus- ja yhteistyöjärjestön parlamentaarinen yleiskokous** (englanniksi lyhennettynä *OSCE PA*) on Euroopan turvallisuus- ja yhteistyöjärjestön jäsenvaltioiden valtiopäiväedustajista koostuva kokous. Vuonna 2014 yleiskokouksen puheenjohtajaksi valittiin Ilkka Kanerva. Hänen kautensa jälkeen puheenjohtajaksi valittiin itävaltalainen kansanedustaja Christine Muttonen vuonna 2016.

## Puheenjohtajat
* Christine Muttonen (2016-)
* Ilkka Kanerva (2014-2016)
* Ranko Krivokapić (2013-2014)
* Wolfgang Grossruck (2013)
* Riccardo Migliori (2012-2013)
* Petros Efthymiou (2010-2012)
* João Soares (2008-2010)
*Göran Lennmarker 2006-2008
*Alcee Hastings 2004-2006
*Bruce George 2002-2004
*Adrian Severin 2000-2002
*Helle Degn 1998-2000
*Javier Rupérez 1996-1998
*Frank Swaelen 1994-1996
*Ilkka Suominen 1992-1994

## Lähteet

## Aiheesta muualla
* OSCE Parliamentary Assembly
Euroopan turvallisuus- ja yhteistyöjärjestön Suomen puheenjohtajuuskausi

**Euroopan turvallisuus- ja yhteistyöjärjestön Suomen puheenjohtajuuskausi** oli 2008 ja puheenjohtajana toimivat vuorollaan Suomen ulkoasiainministerit Ilkka Kanerva ja Alexander Stubb (1.4.2008 alkaen).

Puheenjohtajuuskauden suuria haasteita olivat Venäjän ja Yhdysvaltain suhteet, jotka ovat jännittyneet ajankohtaisista kansainvälispoliittisista aiheista, kuten:

*Kosovon itsenäistyminen
*Maalle sijoitetun reittivaiheen ohjuspuolustuksen laajentaminen Puolaan sekä sille tarvittavan tutka-aseman perustaminen Tšekkiin.
* edelliseen liittyen Venäjän diplomaattinen vastatoimi, tavanomaisten aseiden Euroopassa rajoittavan sopimuksen toimeenpanon keskeyttäminen muodollisesti siksi, etteivät kaikki Nato-maat ole sitä ratifioineet siksi, että Venäjän federaatiolla on Transnistriassa joukkoja
*Etelä-Ossetian tilanne Pohjois-Georgiassa
*Demokraattisten instituutioiden ja ihmisoikeuksien toimiston oikeudet edelleen itse määritellä suoritettavien vaalitarkkailuiden laajuus ja laatu

Suomen eduskunnan ulkoasiainvaliokunnan puheenjohtaja Pertti Salolaisen mukaan Suomen puheenjohtajakauden tehtävänä on pelastaa Etyj.

## Aiheesta muualla
*Suomen pysyvä edustusto Euroopan turvallisuus- ja yhteistyöjärjestössä https://archive.today/20130414175331/http://www.finlandosce.org/public/default.aspx?contentid=247696&nodeid=38324&contentlan=2&culture=en-US
*Suomen ulkoasiainministeriö: http://formin.finland.fi/Public/default.aspx?contentid=105439&nodeid=15145&culture=fi-FI Madridin tulokset antoivat hyvän pohjan Suomen puheenjohtajuudelle
Lázár Lovász

**Lázár Lovász** (24. toukokuuta 1942 – 17. huhtikuuta 2023) oli unkarilainen moukarinheittäjä ja olympiamitalisti.

Lovászin uran paras saavutus oli olympiapronssi Méxicossa 1968 tuloksella 69,78&nbsp;m. Japanin Takeo Sugawara sai saman tuloksen mutta jäi neljänneksi, koska Lovászin toiseksi pisin heitto oli pidempi kuin japanilaisen vastaava. Méxicon tulos oli Lovászin uran pisin heitto. Hän sijoittui kaksi kertaa EM-kilpailuissa kuudenneksi: Budapestissä 1966 tuloksella 65,28&nbsp;m ja Ateenassa 1969 tuloksella 66,90&nbsp;m.

## Lähteet
* 
* 
* 

### Viitteet
Ville Priha

**Ville Pekka Priha** (s. 19. syyskuuta 1975 Jyväskylä) on suomalainen uransa lopettanut jalkapalloilija, pelipaikaltaan hyökkääjä.
## Pelaajaura
Priha on Jyväskylän Jalkapalloklubin kasvatti. Hän teki liigadebyyttinsä Vaasan Palloseuran joukkueessa 18. toukokuuta 1997 ja ensimmäisen liigamaalinsa kuukautta myöhemmin. Hän pelasi 131 pääsarjaottelua ja teki niissä 37 maalia. Suomen maajoukkueessa hän pelasi kaksi A-maaottelua.
## Valmentajaura

Vuonna 2006 Priha ryhtyi kasvattajaseuransa JJK:n edustusjoukkueen pelaaja-valmentajaksi. Seuraavalla kaudella Priha keskittyi yksinomaan valmennustehtäviin ja nosti ensi työkseen JJK:n Kakkosesta Ykköseen. Kaudella 2007 JJK sijoittui sarjassaan kolmanneksi ja voitti Suomen cupissa muun muassa TPS:n ja MyPan. Menestys jatkui kaudella 2008 JJK:n noustessa ensimmäisenä keskisuomalaisena joukkueena Veikkausliigaan. Ensimmäisellä liigakaudella joukkue säilytti sarjapaikkansa karsinnan kautta, mutta seura ja Priha eivät kuitenkaan jatkaneet yhteistyötään kauden jälkeen. Vuodesta 2014 lähtien Priha on ollut VPS:n valmennuspäällikkönä. 

## Lähteet
Hans-Peter Zaugg

**Hans-Peter Zaugg** (s. 2. joulukuuta 1952) on sveitsiläinen jalkapallovalmentaja ja entinen pelaaja.

## Ura pelaajana

Zaugg pelasi urallaan Sveitsissä edustaen kolmea eri seuraa. Suurimmaksi saavutukseksi jäi Sveitsin Cupin finaalipaikka 1975.

## Ura valmentajana

Zaugg valmensi 1980-luvulla pieniä sveitsiläisseuroja vailla sen suurempaa menestystä. 1990 Sveitsin jalkapalloliitto palkkasi Zauggin juniorimaajoukkueen päävalmentajaksi ja 1992 hän nousi englantilaisvalmentaja Roy Hodgsonin apuvalmentajaksi Sveitsin A-maajoukkueeseen. Zaugg oli apuvalmentajana mukana MM-kisoissa 1994 sekä EM-kisoissa 1996. Hän toimi apuvalmentajana maajoukkueessa lokakuuhun 1999 saakka työskennellen myös portugalilaisen Artur Jorgen, itävaltalaisen Rolf Fringerin ja ranskalaisen Gilbert Gressin apuvalmentajana. 

Zaugg nousi päävalmentajaksi Sveitsin maajoukkueessa Gressin lähdön myötä lokakuussa 1999. Hänen pestinsä kesti vain puolisen vuotta, kesäkuuhun 2000. Maajoukkuevuodet lisäsivät kuitenkin Zauggin arvostusta Sveitsissä ja hän siirtyi 2000 Sveitsin suurseuran Grasshopper-Club Zürichin päävalmentajaksi. Zaugg johdatti Grasshopperin Sveitsin mestariksi 2001 jättäen tehtävänsä kauden jälkeen.

2002–2003 Zaugg toimi FC Luzernin päävalmentajana ennen siirtymistään BSC Young Boysin peräsimeen. Zaugg luotsasi berniläiset liigahopealle ja Uhrcupin voittoon 2004. Zaugg sai potkut lokakuussa 2005 huonon alkukauden vuoksi.

Joulukuussa 2006 Zaugg palasi valmennustehtäviin, kun hän korvasi maamiehensä Martin Andermattin Liechtensteinin maajoukkueen päävalmentajana. Zaugg jätti Liechtensteinin maajoukkueen lähes kuuden vuoden valmennusvastuun jälkeen lokakuun lopussa 2012. 

Joulukuussa 2015 Zauggista tuli Sveitsin alasarjoissa pelaavan FC Solothurnin päävalmentaja.

**Meriitit valmentajana**

* Sveitsin mestaruus: 2001

## Lähteet
Sol

**Sol** voi tarkoittaa seuraavia:
* Sol, Aurinko latinaksi
* sol, Marsin vuorokausi (24 tuntia, 39 minuuttia ja 36 sekuntia)
* Sol, roomalaisten auringonjumala
** Sol Invictus, pääjumala Aurelianuksen aikaisessa valtionuskonnossa
* Sol, skandinaavien mytologian auringon jumalatar
* ''Sol'', portugalilainen viikkolehti
* Sol, sävelen nimi:
** duuriasteikon viidennen sävelen nimitys solmisaatiossa
**  G-sävelen nimi varsinkin romaanisissa kielissä
* Sol Líneas Aéreas, argentiinalainen lentoyhtiö
* sol, Perun rahayksikkö
* SOL, SOL Palvelut Oy, siivous-, toimitila-, kiinteistö- ja pesulapalveluihin erikoistunut yhtiö
* SOL, *[[Solana]]*, kryptovaluutta
* SOL, Sosialistinen Opiskelijaliitto, suomalainen järjestö 1965–1990
* SOL, Suomen Opettajain Liitto, suomalainen järjestö 1893–1973
* SOL, Salomonsaarten maatunnus (KOK ja FIFA)
* Sol, meksikolainen olutmerkki

## Henkilöitä
* Sol sukunimenä:
** Andreas Peter Cornelius Sol (1915–2016), alankomaalais-indonesialainen katolinen piispa
** Eetje Sol (1881–1965), alankomaalainen jalkapalloilija
* Sol etunimenä:
** Sol Campbell (s. 1974), englantilainen jalkapalloilija
** Sol Gabetta (s. 1981), argentiinalainen sellisti
** Sol Hoopii (1902–1953), havaijilainen kitaristi, ukulelen soittaja ja näyttelijä
** Sol LeWitt (1928–2007), yhdysvaltalainen taiteilija
** Sol Polito (1892–1960), yhdysvaltalainen elokuvaaja
** Sol C. Siegel (1903–1982), yhdysvaltalainen elokuvatuottaja
** Sol Yurick (1925–2013), yhdysvaltalainen kirjailija
* Sol taiteilijanimenä:
** Sol, Dong Young-bae (s. 1988), eteläkorealainen laulaja.
Bruno Weil

**Bruno Weil** (s. 24. marraskuuta 1949 Hahnstätten, Saksa) on saksalainen kapellimestari, joka tunnetaan erityisesti wieniläis-klassisen musiikin johtajana. Hän opiskeli Hans Swarowskyn ja Franco Ferraran johdolla ja menestyi hyvin kansainvälisissä kapellimestarikilpailuissa. Hän toimi Ausburgin oopperan musiikillisena johtajana ja Ausburgin filharmonisen orkesterin taiteellisena johtajana 1981–1989. Vuosina 1994–2002 Weil toimi Duisburgin sinfoniaorkesterin musiikillisena johtajana. Weil on torontolaisen Tafelmusik-orkesterin päävierailija ja vuodesta 1992 lähtien hän on ollut kalifornialaisen Carmel Bach -festivaalin musiikillinen johtaja. Weil toimii myös Baijerin Irseessa järjestettävän periodisoittimille omistetun Klang und Raum -festivaalin taiteellisena johtajana. Vuodesta 2001 alkaen Weil on opettanut Münchenin musiikkikorkeakoulussa.

Bruno Weil on johtanut maailman huomattavimpia sinfoniaorkestereita Yhdysvalloissa, Britanniassa, Saksassa, Ranskassa, Japanissa, Kanadassa, Brasiliassa, Alankomaissa, Itävallassa ja Australiassa. Hän on johtanut myös oopperaproduktioita Berliinissä, Hampurissa, Dresdenissä ja Wienissä. Weil on tehnyt levytyksiä Tafelmusik-orkesterin, Valistuksen ajan orkesterin ja Wienin sinfoniaorkesterin kanssa Sony-levymerkille. Levytyksiin kuuluvat muun muassa Schubertin kaikki messut ja sinfoniat numerot 5–8 sekä Carl Maria von Weberin Taika-ampujan levytys periodisoittimin.

Syyskuussa 2007 Bruno Weil johti Suomessa Radion sinfoniaorkesteria, joka soitti Haydnia, Mozartia ja Beethovenia.
Miguel de Unamuno

**Miguel de Unamuno y Jugo** (29. syyskuuta 1864 Bilbao, Espanja – 31. joulukuuta 1936) oli espanjalainen esseisti, runoilija, romaani- ja näytelmäkirjailija sekä filosofi. Unamuno oli modernisti, joka häivytti eri tyylilajien välisiä eroja. Filosofina ja kirjailijana hän edusti kristillistä eksistentialismia.

Unamuno toimi vuodesta 1891 Salamancan yliopistossa kreikan kielen professorina ja 1901–1914 rehtorina. Hän ajoi Espanjan eurooppalaistumista mutta muutti myöhemmin mielipiteensä. Hänen ajatteluunsa vaikuttivat Henri Bergson, Søren Kierkegaard ja William James. Hän oli äidinkieleltään baski, mutta kirjoitti espanjaksi.

Unamuno erotettiin rehtorin virasta poliittisista syistä, sillä hän vastusti Primo de Riveran diktatuuria. Hänet karkotettiin 1924 Fuerteventuraan, josta vapauduttuaan hän asettui Ranskaan. Hän palasi Salamancaan, kun diktatuuri kukistui.

## Teoksia

### Kaunokirjallisuus
* *Paz en la guerra* (1895)
* *Amor y pedagogía* (1902)
* *El espejo de la muerte* (1913)
* *Niebla* (1914)
* *Abel Sánchez* (1917)
* *Tulio Montalbán* (1920)
* *Tres novelas ejemplares y un prólogo* (1920)
* *La tía Tula* (1921)
* *Teresa* (1924)
* *Cómo se hace una novela* (1927)
* *Don Sandalio, jugador de ajedrez* (1930)
* *San Manuel Bueno, mártir* (1930)

### Filosofia
* *Del Sentimiento Trágico de la Vida* (1912)
* *La Agonía del Cristianismo* (1925)

### Näytelmiä
* *La esfinge* (1898)
* *La verdad* (1899)
* *El hermano Juan o El mundo es teatro* (1934)

### Runoutta
* *Poesías* (1907)
* *Rosario de sonetos líricos* (1911)
* *El Cristo de Velázquez* (1920)
* *Andanzas y visiones españolas* (1922)
* *Rimas de dentro* (1923)
* *Rimas de un poeta desconocido* (1924)
* *De Fuerteventura a París* (1925)
* *Romancero del destierro* (1928)
* *Cancionero* (1953, postuumi)

## Suomennetut teokset
* 
* 
* 
* *Don Sandalio, shakinpelaaja* (Don Sandalio, jugador de ajedrez); suomentanut Anu Partanen, Prometheus kustannus 2008 
* *Lumbrían markiisi*; suomentanut Anu Partanen, Prometheus kustannus 2009 
;Novelli
* *Rakkauden yllättämä*, teoksessa: *Mies, nainen ja rakkaus: maailmankirjallisuudesta valikoituja rakkausnovelleja*, toim. Kaarlo Marjanen, Ensio Rislakki. Helsinki: Mantere 1947

;Runoja
* Kastilia (Castilia), suom. O. J. Tuulio teoksessa: *[[Maailmankirjallisuuden kultainen kirja|Espanjan ja Portugalin kirjallisuuden kultainen kirja]]*, toim. Tyyni Tuulio, WSOY 1954
* Velasquezin Kristus: Kyyhkynen (El Cristo de Velasquez: Paloma), teoksessa: *Suurempi kuin sydämeni*, toim. ja suom. Anna-Maija Raittila, Helsinki: Kirjapaja 1982  Katkelmat kokoelmasta El Cristo de Velasquez/Poema, España-Calpe, S. A., Madrid 1976.
* Velasquezin Kristus: Yksinäisyys (El Cristo de Velasquez: Soledad), teoksessa: *Suurempi kuin sydämeni*

## Lähteet

## Aiheesta muualla

*  
* Miguel de Unamuno 
* Tutkielma Unamuno